laion/Wikipedia-Exotic huggingface dataset:
Rush Rush

"Rush Rush" (בעברית: "מהר מהר") הוא שיר של הזמרת והרקדנית פאולה עבדול, אשר יצא בתאריך ה-2 במאי 1991 על ידי וירג'ין רקורדס כסינגל הראשון מתוך אלבומה השני. הוא נכתב על ידי פיטר לורד והופק על ידי לורד וורנון ג'פרי סמית'. השיר זכה להצלחה רבה כאשר הגיע למקום ה-9 במצעד האירופאי ולמקום הראשון בארצות הברית. השיר זכה להצלחה רבה בארצות הברית כאשר הגיע למקום הראשון במדינה ושהה שם במשך חמישה שבועות ובכך הפך לשיר הנשי ששהה הכי הרבה שבועות במקום הראשון מאז "Like a Virgin" של מדונה. בנוסף הוא גם שהה חמישה שבועות במקום הראשון במצעד השירים העכשוויים למבוגרים. באירופה השיר גם זכה להצלחה כאשר הגיע למקום ה-9 במצעד האירופאי הכללי. בסוף שנות ה-90 הוא הוכתר כשיר ה-16 המצליח ביותר לאותו עשור במדינה. הקליפ נעשה בהשראת הסרט מרד הנעורים ואף ישנם בקליפ מספר סצנות שהועתקו מהסרט. בקליפ נראית עבדול עם בן זוגה כאשר גבר אחר מתאהב בה ומנסה לכבוש אותה גם. כתוצאה מכך בן זוגה של עבדול גורם לתקלה ברכבו של אותו הבחור אך הוא קופץ מהרכב שלו ומציל את עצמו לאחר שמבחין שהבלם ברכב לא עובד. בסופו של דבר עבדול בוחרת בבחור שהתאהבה בה ולא בבן וזגה הנוכחי. מידע על היצירה "Rush Rush" באתר מיוזיק בריינז מידע על הסינגל "Rush Rush" באתר מיוזיק בריינז מידע על היצירה "Rush Rush" באתר Discogs סרטון השיר "Rush Rush" באתר יוטיוב The Top 20 Billboard Hot 100 Hits of the 1990s, Billboard (באנגלית)
Met Him Last Night

"Met Him Last Night" (בתרגום חופשי: פגשתי אותו אתמול בלילה) הוא סינגל שהוקלט על ידי הזמרת-יוצרת האמריקאית דמי לובאטו בהשתתפות אריאנה גרנדה. השיר יצא לאור ב-1 באפריל 2021, על ידי חברות התקליטים איילנד רקורדס, כסינגל הרביעי מתוך האלבום, Dancing with the Devil... the Art of Starting Over. גרסת הרמיקס של דייב אודה קיבלה מועמדות בטקס פרסי גראמי ה-64 בקטגוריה הקלטת הרמיקס הטובה ביותר. מידע על הסינגל "Met Him Last Night" באתר מיוזיק בריינז מילות השיר "Met Him Last Night" באתר Genius סרטון השיר "Met Him Last Night" באתר יוטיוב אריאנה גרנדה, תומאס בראון, חאווייר הררה, אלברט סטאנג' Met Him Last Night, genius, ‏2021-04-07 TikTok's Addison Rae Surprises FansDemi Lovato & Ariana Grande’s “Met Him Last Night” Launches As Pop & Hot AC Radio Singles; SiriusXM Hits 1 Ranks As Top Early Supporter, headlineplanet Met Him Last Night - Single by Demi Lovato & Ariana Grande (באנגלית), נבדק ב-2021-04-07 Top 40/M Future Releases (באנגלית), נבדק ב-2021-04-07 Singles to Radio (באנגלית), נבדק ב-2021-04-17
אברם (פירושונים)

האם התכוונתם ל... אברהם אבינו אלי אברם – לוחם ימ"מ ישראלי הנרייט אברם – מתכנתת ומנתחת המערכת אמריקאית לואיס אברם – כדורגלן פרואני
יחסי פורטוגל–צ'כיה

יחסי פורטוגל–צ'כיה הם יחסי החוץ בין פורטוגל וצ'כיה. שתי המדינות חברות באיחוד האירופי, הארגון לביטחון ולשיתוף פעולה באירופה ובנאט"ו. צ'כיה היא גם משקיפה בקהילת המדינות דוברות הפורטוגזית, שפורטוגל היא חברה מייסדת בה, מאז סוף 2016. בשנת 1466 הגיעו לממלכת פורטוגל משלחת אצילים בוהמיים בשליחות טרנס-אירופית מטעם ייז'י מפודבראדי, מלך בוהמיה, וזה נחשב לקשר הראשון בין המדינות. המשלחת פנתה לכל בתי המלוכה האירופיים הגדולים להסכים על הגנה מפני המלחמות הטורקיות המתקרבות, אך גם כדי לשפר את תדמיתה של בוהמיה מאז המלחמות ההוסיטיות וחילוקי הדעות עם האפיפיור פאולוס השני. התיעוד מכיל גם הערות נרחבות על הנוף והחברה, כולל תיאורי מכס, רכישת ושמירת עבדים, השפעות המגפה ואמצעי הזהירות שננקטו שם. במאה ה-18 התחתן ז'ואו גומס דה סילבה עם יוהאנה פון מנז, הרוזנת מטארוקה. הוא הפך לשליח בית המלוכה הפורטוגלי בווינה. בנו עמנואל סילבה-טארוקה הפך לדיפלומט ויועץ מועדף של הקיסרית מריה תרזה מאוסטריה. הוא ייסד את סניף המשפחה האוסטרו-צ'כי, משפחת סילבה-טארוקה. הפוליטיקאי הבכיר והבוטנאי ארנסט עמנואל פון סילבה-טארוקה שופץ את טירת פרוניצ'ה הישנה ליד פראג והיה מייסד שותף של הפארק הסמוך ל-220 דונם. הפארק, שהוצב בין השנים 1885–1917, היה אחד הגנים האנגלים היפים באירופה ונודע במיוחד בזכות אוסף הרודודנדרונים שלו. במאה ה-19 היו מבקרים פורטוגלים באופן קבוע בין המבקרים בקרלובי וארי. לאחר הכרזת הרפובליקה של פורטוגל בשנת 1910 והקמת צ'כוסלובקיה הדמוקרטית בשנת 1918, שתי המדינות יצרו יחסים דיפלומטיים בשנת 1921. בשנת 1937 נותקו היחסים בין המדינות. הם התחדשו לאחר מהפכת הציפורנים הפורטוגזית בשנת 1974 וסוף המשטר האוטוריטרי האנטי-קומוניסטי של אסטדו נובו. מאז קריסת הגוש המזרחי ב-1989, היחסים בין שתי המדינות התגברו בהתמדה, בעיקר באמצעות המאמצים של ואצלב האוול ומריו סוארש, אשר הוענק גם על ידי אוניברסיטת פראג. לשכת המסחר הפורטוגלית AICEP מחזיקה סניף בפראג. בשנת 2015 ייבאה צ'כיה סחורות ושירותים מפורטוגל בשווי של 353.3 מיליון אירו, מתוכם 22.0% מכונות ומכשירים, 16.6% מוצרי פלסטיק, 14.4% כלי רכב וחלקי רכב ו-13.7% טקסטיל. באותה תקופה, פורטוגל ייבאה סחורות ושירותים מצ'כיה בשווי של 483.9 מיליון אירו, מתוכם 41.6% כלי רכב וחלקי רכב, 25.9% מכונות ומכשירים, 6.5% מתכות ו-6.4% פלסטיק. זה מציב את הרפובליקה הצ'כית במקום ה-20 לסחר חוץ פורטוגלי בקרב מדינות הרוכשים ובמקום ה-19 בקרב מדינות הספקים. עבור סחר החוץ הצ'כי, פורטוגל מדורגת במקום ה-32 בקרב מדינות הרוכשים וה-35 בקרב מדינות הספקים. חלקם של התיירים הצ'כים בתיירות הגוברת בפורטוגל היה סביב 0.18% נתח שוק עם הכנסות של 20.5 מיליון אירו. פורטוגל מחזיקה בצ'כיה שגרירות בפראג. צ'כיה מחזיקה בפורטוגל שגרירות בליסבון ו-3 קונסוליות בפארו, אלגרבה ופונשל. מדיה וקבצים בנושא יחסי פורטוגל–צ'כיה בוויקישיתוף יחסים כלכליים בין פורטוגל וצ'כיה באתר לשכת המסחר הפורטוגזית אתר על יחסי מדינות
רנו קפצ'ור

רנו קפצ'ור (באנגלית: Renault Captur) היא מכונית קרוסאובר בעלת חמישה מקומות, שמיוצרת על ידי רנו משנת 2013. היא הוצגה בתערוכת הרכב של ז'נבה בשנת 2013 והגיעה לישראל בשנת 2013. בשנת 2011 הציגה רנו דגם קונספט מקדים. הדור הראשון יוצר בין השנים 2013–2020. הדור הראשון כלל מנוע טורבו בנזין I3 צילנדרים בנפח 0.9 ליטרים המספק כ-90 כוחות סוס ב-5,000 סיבובים לדקה. תיבת הילוכים ידנית בעלת חמישה הילוכים. היא מאיצה מ-0 ל-100 קילומטרים לשעה בתוך 13.2 שניות ומגיעה למהירות מרבית של 171 קילומטרים לשעה. במשך שנות הדור הראשון הציגה רנו שני סוגי מנועים חוץ מהמנוע הבסיסי, המנועים הם: מנוע טורבו בנזין בנפח 1.2 ליטרים המספק כ-118 כוחות סוס. מנוע טורבו דיזל בנפח 1.5 ליטרים המספק כ-90 כוחות סוס. בשנת 2017 עברה הקפצ'ור מתיחת פנים שכללה שדרוג האבזור ועיצוב מחודש, היצע המנועים בדגם נותר ללא שינוי. בשנת 2019 הציגה רנו את הדור השני לקפצ'ור. הדור השני כולל מנוע מנוע טורבו בנזין I4 צילנדרים בנפח 1.3 ליטרים המספק כ-131 כוחות סוס ב-5,000 סיבובים לדקה. תיבת הילוכים אוטומטית רובוטית כפולת מצמד בעלת שבעה הילוכים. היא מאיצה מ-0 ל-100 קילומרטים לשעה בתוך 9.6 שניות ומגיעה למהירות מרבית של 193 קילומטרים לשעה. מלבד הגרסה הבסיסית יצרה רנו שתי גרסאות נוספות. הראשונה רנו קפצ'ור היברידי בעלת הנעה היברידית הכוללת מנוע טורבו בנזין I4 צילנדרים בנפח 1.3 ליטרים המספק כ-140 כוחות סוס ב-6,000 סיבובים לדקה, עם מנוע חשמלי המספק כ-160 כוחות סוס. תיבת הילוכים כפולת מצמדים בעלת שבעה הילוכים. היא הוצגה בשנת 2020. השנייה רנו קפצ'ור RS ליין גרסה בעיצוב ספורטיבי הכוללת אותו מנוע כמו בגרסה הבסיסית. היא הוצגה בשנת 2021. דגם הקונספט דור ראשון מתיחת פנים 2017 דור שני הגרסה היברידית מדיה וקבצים בנושא רנו קפצ'ור בוויקישיתוף אתר האינטרנט הרשמי של רנו קפצ'ור עמרי ספיר, רנו קפצ'ור: התשובה הצרפתית לניסאן ג'וק, באתר אוטו, ‏13 בינואר 2013 רנו קפצ'ור בישראל – מחיר החל מ-109,900 שקל, באתר קארטיוב, ‏21 ביולי 2013 ניסאן ג'וק של רנו – רנו קפטור קונספט, באתר קארטיוב, ‏11 בפברואר 2011 רנו חושפת את הקפצ'ור 2017 החדש – מתיחת פנים, באתר קארטיוב, ‏8 במרץ 2017 דור שני: רנו קפצ'ור החדש 2020 נחשף, באתר קארטיוב, ‏3 ביולי 2019 רנו קפצ'ור וקליאו E-TECH - היברידי ופלאג-אין, באתר קארטיוב, ‏9 בינואר 2020 רנו מציגה: 2021 קפ'צור RS ליין ספורטיבי, באתר קארטיוב, ‏12 בפברואר 2021
Thunder

"Thunder" (בעברית: "רעם") הוא סינגל שהוקלט על ידי להקת הרוק האמריקאית Imagine Dragons. השיר יצא לאור ב-27 באפריל 2017, בהוצאת חברות התקליטים "אינטרסקופ רקורדס" ו"קידינאקורנר", כסינגל השני מתוך האלבום Evolve. השיר זכה להצלחה מסחרית בינלאומית; הוא הגיע למקום הרביעי במצעד הבילבורד הוט 100, ולעשירייה הפותחת במצעדים באוסטרליה, בלגיה, קנדה, גרמניה, איטליה, ניו זילנד, פולין, סלובקיה, סלובניה ושוודיה. השיר הועמד לפרס גראמי בקטגוריית "ביצוע הפופ הטוב ביותר של צמד/להקה". קליפ השיר הועלה לערוץ היוטיוב של הלהקה ב-2 במאי 2017. הקליפ צולם בשחור לבן בדובאי, איחוד האמירויות הערביות. הקליפ בוים על ידי ג'וזף קאהן, ומציג את סולן הלהקה, דן ריינולדס, שר ורוקד במקומות שונים באמירות. אל ריינולדס מצטרפים הרקדנים הרון אל עבדאלי, מאמאדו באטילי וג'יאנה ג'י. הלהקה ביצעה את השיר בטקס פרס המוזיקה האמריקאית לשנת 2017, עם הדי ג'יי חאליד. ב-20 בדצמבר, השיר יצא לאור בגרסת מחרוזת עם השיר "Young Dumb & Broke", של חאליד. מגזין הבילבורד מיקם את השיר במקום ה-84 ברשימת סוף שנת 2017. הם כתבו עליו כי: "השיר אומנם מונוטוני וחוזר על עצמו, אך הוא קליט וגורם לך לזמזם אותו במשך שבועות". מידע על היצירה "Thunder" באתר מיוזיק בריינז Imagine Dragons review – fun, but as shallow as a paddling pool, איאן גיטינס, 1 במרץ 2018 It Is Time to Talk About Imagine Dragons, רוב הרבילה, 23 ביוני 2017 Imagine Dragons brings its Evolve World Tour, with new music and big production, to Southern California, קלי סקיי פרדרוסקי, 20 בספטמבר 2017 Imagine Dragons unveil ‘Thunder’ video shot here in Dubai, אניטה סקווריה, 3 במאי 2017 WATCH: New Video for Imagine Dragons' 'Thunder', טום ליטרל Khalid & Imagine Dragons Team Up for 'Young, Dumb & Broke' & 'Thunder' Performance at 2017 AMAs, מגזין הבילבורד, 19 בנובמבר 2017 Thunder / Young Dumb & Broke (Medley) - Single, אפל מיוזיק Billboard's 100 Best Songs of 2017: Critics' Picks, מגזין הבילבורד Billboard Global 200, Billboard, ‏2023 (באנגלית אמריקאית) Rock Streaming Songs, Billboard, ‏2023 (באנגלית אמריקאית) Gold & Platinum, RIAA (באנגלית אמריקאית)
אגנס נויס גודסיר

אגנס נויס גודסיר (באנגלית: Agnes Noyes Goodsir‏; 18 ביוני 1864 – 11 באוגוסט 1939) הייתה ציירת פורטרטים אוסטרלית, שהתגוררה בפריז בשנות העשרים והשלושים של המאה העשרים. גודסיר נולדה בפורטלנד, ויקטוריה, אוסטרליה, אחת מאחד עשר הילדים שנולדו לדייוויד ג'יימס קוק גודסיר, נציב המכס במלבורן, ואליזבת ארצ'ר (לבית טומלינס). הכשרתה המוקדמת לאמנות החלה עם ארתור ט' וודוורד בבית הספר בבנדיגו למכרות ותעשיות בשנים 1898–1899. בשנת 1899 מכרה חלק מיצירותיה בבנדיגו כדי לממן חלקית את לימודיה בפריז. בשנים שלאחר מלחמת העולם הראשונה הייתה יציאה של אמנים אוסטרלים רבים לפריז, שכל כוונתם הייתה להיות חלק מעולם האמנויות התוסס שהתרחש שם. ציירים כמו רופרט באני, סטלה בואן ומקס מלדרום נמשכו לשם אל "הגדה השמאלית". אחרים כמו מרגרט פרסטון וגרייס קראולי קיבלו השראה להתפתח לכיוונים חדשים על ידי האמנות הפריזאית שלאחר המלחמה. גודסיר למדה באקדמיה דלקלוז ובאקדמיה ז'וליאן (אצל ז'אן פול לורנס) ולאחר מכן באקדמיה קולארוסי. משנת 1912 בערך עברה בין לונדון לפריז, אך לבסוף התיישבה בפריז בשנת 1921. במהלך שהותה בפריז גודסיר ציירה דיוקנאות של נשים קוסמופוליטיות, כולל בת זוגה, רייצ'ל דאן, שכונתה שרי, שצויר בסביבות 1924. עבודתה זכתה לשבחים והוצגה בסלון החדש, בסלון דה אינדפנדנט ובתערוכות נוספות בפריז, וכן גם באקדמיה המלכותית ובמכון המלכותי בלונדון. בביקור קצר באוסטרליה בשנת 1927 הציגה בגלריות מקווארי בסידני ובגלריה לאמנויות יפות במלבורן. בשנת 1938 הוצגו ארבעה מציורי השמן שלה בתערוכה השנתית שנייה בגלריה לאמנות של ניו סאות' ויילס. גודסיר נפטרה בפריז, צרפת בשנת 1939. עבודתה של גודסיר הציגה יכולת משובחת בקומפוזיציה ובטכניקה. היא העדיפה צבעי שמן על פני צבעי מים. אף שציירה מספר רב של ציורי טבע דומם וחללי פנים, ההתמחות שלה הייתה בפורטרטים, בניהם קתרין גודסון, ליאו טולסטוי, אלן טרי, בנג'ו פטרסון, ברטראנד ראסל, דאם אדית ווקר, הרוזנת פינצ'י והמנהיג האיטלקי בניטו מוסוליני. מדיה וקבצים בנושא אגנס נויס גודסיר בוויקישיתוף Agnes Goodsir :: biography at :: at Design and Art Australia Online, www.daao.org.au Views from the Left Bank | The Australian, web.archive.org, ‏2008-03-11 Musée d'Orsay: Notice d'Artiste, www.musee-orsay.fr "Public Works: Agnes Goodsir" "Agnes Goodsir"
דומוקוס

דומוקוס (ביוונית: Δομοκός), או תאומאקוס או תאומאס (Θαυμακός, Θαυμάκη), היא עיירה ועירייה בפתיוטיס, יוון. העיירה היא מקום מושבם של עיריית דומוקוס ושל מחוז דומוקוס לשעבר. העיירה בנויה על מדרון הררי המשקיף על מישור תסליה, 38 ק"מ מהעיר לאמיה. אזור דומוקוס הפך לחלק מיוון בשנת 1881 כאשר האימפריה העות'מאנית מסרה את תסליה וכמה אזורים סמוכים ליוון. עד 1899 זה היה חלק ממחוז לריסה. בשנת 1897, במהלך מלחמת יוון-טורקיה, כ-2,000 מתנדבים איטלקים בפיקוד בנו של ג'וזפה גריבלדי, ריצ'וטי גריבלדי, עזרו ליוונים בקרב דומוקוס. ביניהם היה גם חבר הפרלמנט האיטלקי, אנטוניו פראטי, שמת בקרב. הצבא הטורקי ניצח את צבא יוון. תחנת הרכבת דומוקוס בקו הראשי פיראוס–פלאטי, הממוקמת 5 ק"מ מהעיר ומשרתת את האזור שמסביב לעיירה. העירייה דומוקוס הוקמה במהלך רפורמות השלטון המקומי בשנת 2011 על ידי מיזוגן של שלוש העיריות לשעבר הבאות, שהפכו ליחידות עירוניות: דומוקוס תסליוטידה שיניאדה שטח העירייה: 707.953 קמ"ר, שטח היחידה העירונית 346.129 קמ"ר. מחוז דומוקוס היה אחד הפרובינציות של פתיוטיס. באותו שטח כמו העירייה הנוכחית. בוטל בשנת 2006. מדיה וקבצים בנושא דומוקוס בוויקישיתוף אתר האינטרנט הרשמי של דומוקוס (ביוונית) עיריית דומוקוס (באנגלית) ו(ביוונית) Lewis and Short "Population & housing census 2001 (incl. area and average elevation)" (PDF) (ביוונית). National Statistical Service of Greece. אורכב מ-המקור (PDF) ב-2015-09-21. ערך זה הוא קצרמר בנושא יישובים ביוון. אתם מוזמנים לתרום לוויקיפדיה ולהרחיב אותו.
קיאק

קיאק הוא הכינוי המקובל לסירות המונעות בעזרת חתירה במשוטים, כאשר החותר יושב במרכז הסירה ופניו מופנות לכוון החתירה. לקיאק מספר מאפיינים ייחודיים: הוא בדרך כלל צר וארוך, הידרודינמי בצורתו ונמוך. בשל נמיכותו – מהירותו ותמרונו במים גבוהים, אך הבעיה העיקרית שלו היא כניסת מים לתוכו. לכן, החותר בקיאק לובש מעין חצאית האוטמת את התא בה הוא יושב ואינה מאפשרת את כניסת המים לקיאק. החתירה בקיאק מתבצעת במשוט בעל שני להבים כאשר החותר גורף את המים בכל פעם בצד אחר של הקיאק. תנועת חתירה זו מכונה באנגלית paddling בניגוד למונח rowing המציין בדרך כלל חתירה בשני משוטים שלכל אחד מהם יש רק להב אחד. אף על פי שהקיאק מיועד בדרך כלל לחותר יחיד הרי שקימים גם קיאקים לזוג ואפילו לארבעה. מקורו של הקיאק ומקור שמו הוא בשבטי האינואיטים והאלוטים (אסקימואים) שבאזור הארקטי והוא אומץ בחום על ידי שוחרי הרפתקאות וספורטאים בכל העולם. בעבר שימשו הקיאקים בעיקר ככלי ציד הודות למהירותם וניידותם הרבה ואילו כיום משמשים הקיאקים הן לספורט (ובכלל זה הספורט האולימפי) והן לטיולים, משלחות והרפתקאות. יש דגמים רבים של קיאקים בהתאם לשימוש שלהם: לתחרויות, שיט בנהרות, גלישת גלים או חתירה בים הפתוח. כיום מבחינים בשני סוגים עיקריים של קיאקים: sit on top שהם בדרך כלל קיאקים רחבים שהחותר יושב עליהם ולא בתוכם; ו-sit in שבהם החותר יושב בתוך הקיאק – אלו הם הקיאקים המקצועיים יותר המאפשרים התקדמות מהירה ויעילה יותר במים. החתירה והשליטה בקיאקים במיוחד הספורטיבים והמקצועיים דורש לימוד ואימון רב. אף על פי שקורסים לחתירה בקיאק מאפשרים לחותר לשוט בקיאק כבר אחרי מספר פגישות הרי ששליטה טובה בקיאק ויכולת התמודדות עם תנאי ים פתוח יכולה להיות מושגת רק לאחר חודשים של אימון. הקיאקים נבנים כיום משלל חומרים כמו סיבי פחמן, פלסטיק, פיברגלס, עץ ובד – בהתאם לעלות ולשימוש הנדרש בהם. חגורת הצלה – P.E.D משמר החופים של ארצות הברית וקנדה מחייב, לחגור חגורת הצלה תקנית ובמצב טוב בעת שייט קיאקים. הנוהל קובע שבמשך כל זמן החתירה על קיאק יש ללבוש חגורת הצלה תקנית רכוסה ובגודל מתאים. היה והקיאק התהפך אין לסמוך רק על חגורת ההצלה יש להיאחז בקיאק ולהחזיק במשוט ולמנוע מהרוח והגלים להפריד בינך ובין הקיאק והציוד. חללי ציפה – חשוב שהקיאק יהיה מצויד בחללי ציפה אטומים בחרטום ובירכתים בנפח המספיק להציף על המים קיאק עמוס מוצף במים החותר וציודו. גופי ציפה יכולים להיות שקים אטומים מלאים אויר שקי ציוד אטומים וחללי אכסון ייעודים בסיפון. ציוד ריקון מים BAILING – לרוקן מים מקיאק מוצף הוא משימה כמעט בלתי אפשרית. הציוד המקובל לריקון מהיר הוא משאבה ידנית או חשמלית – בארצות קרות חשיבות עליונה לריקון מהיר היות ששהייה ממושכת במים קרים מביאה להיפוטרמיקה (אבדן חום גוף) ולמוות . בארצות חמות ניתן להסתפק במשאבה ידנית וספוג גדול. חבל גרירה – יש לאכסן בקיאק חבל גרירה מניילון באורך מתאים וכן מיתרי מצנח. חזקים ונמתחים על מנת לבלום מכות. יש לזכור שחבל ניילון אינו צף על המים. ערך מורחב – קאנו/קיאק תחרויות קיאקים הן חלק מהמשחקים האולימפיים מאז אולימפיאדת ברלין (1936). קיימים מספר סוגי תחרויות, הבולטות שבהן תחרויות ספרינט, שהן תחרויות במים שקטים למרחקים קצרים, ותחרויות סלאלום, הנערכות במים לבנים, ובהן על החותרים לעבור בנקודות מסוימות המסומנות במים, ולעיתים גם לחתור נגד הזרם. תחרויות הספרינט נערכות במקצים של יחידים, זוגות ורביעיות. תחרות בניית סירות קאנו מבטון קיאק, באתר אנציקלופדיה בריטניקה (באנגלית) קיאק מה כדאי לדעת, באתר לב הים (בעברית)
טרייר טיבטי

טרייר טיבטי (באנגלית: Tibetan Terrier) הוא גזע כלב מסוג טרייר, אך בניגוד לכלבי הטרייר האחרים שהורבעו על מנת לחסל עכברושים, כלבי הטרייר הטיבטי טופחו על מנת להיות כלבי ידידות ולוויה, ולאו דווקא כלבי עבודה ופיקוח. בטיבטית נקרא הכלב Tsang Apso, כלומר מישהו שעיר או סבוך, מה שמאפיין במידה רבה את מראהו של כלב הטרייר הטיבטי. מבחינה היסטורית, הכלבים הטיבטים היו נחשבים לסימן מזל בתרבותם של האזרחים הטיבטים, וכל מי שהחזיק בו רכש מזל. ד"ר אגנס גרייג מאנגליה הביא את הטרייר הטיבטי הראשון לאירופה בשנת 1922, גורה לבנה בשם "בונטי", ולאחר שהשיגה טרייר טיבטי זכר שלו קראה "רג'ה", היא הכינה להם מלונה והתחילה להרבות אותם. הטרייר הטיבטי הגיע להודו בשנת 1930 והוכר גם כגזע רשמי. בשנת 1956, גזע הכלב הגיע גם לארצות הברית, אך רק ב-1973 ההתאחדות האמריקאית לכלבנות הכירו בו כגזע רשמי. לטרייר הטיבטי יש גם קשר עם הכלבים שי טסו, להאסה אפסו, ספניאל טיבטי, כלב צאן פולני שפלה ועוד גזעי כלבים, ואף יש הסבורים שהכלב הטיבטי הוא אחת מאבותיו של השי-טסו. לטרייר הטיבטי מפוזרות שיערות רבות על פניו על מנת להגן עליו מפגעי טבע. הפרווה שלהם ארוכה מאוד, במיוחד ברגליהם האחוריות. פרוותם יכולה להיות במגוון רחב של וריאציות וצבעים והזנבם המקורבל מונח בהידור על גבם. כפות הרגליים השטוחות של הגזע הטרייר הטיבטי הם מאפיין חזק נוסף אצלם, כפות אלו מעניקות לטיבטים אפשרות לנוע על פני משטחים קשים מאוד של סלעים ושלג. בגלל היות הכלב הטיבטי כלב לוויה, הוא מסתדר טוב עם בני אדם ומרגיש נוח בנוכחות אנשים מסביבו, ואם תעזבו אותם, הם אף עלולים להיות אומללים במהרה. דבר כזה יכול להוביל לבעיות התנהגות בגזע כלב זה. בעלי הכלב צריכים לגלות אחריות ונוכחות סביב הכלב ובמיוחד עם אנשים איתם הוא מרגיש בנוח ולא מותקף או מובהל. כלב טיבטי הוא בנוסף לכך מאוד אינטליגנט, ויכול להיות מצבים בהם הוא השתולל בביתו של בעליו (על ידי פתיחת קופסאות, חדרים נעולים וכולי). נדרש ללמד את הכלב מה אסור ומה מותר ועקב היותו אינטליגנט, לימוד ואימוץ הכלב יכול לעבור בקלות. מדיה וקבצים בנושא טרייר טיבטי בוויקישיתוף טרייר טיבטי, באתר אנציקלופדיה בריטניקה (באנגלית) Jane Reif, The Tibetan Terrier Book, ינואר 1996 Tibetan Terrier Dog Breed Information, American Kennel Club (באנגלית) טרייר טיבטי: מידע על כלבי טרייר טיבטי במדריך הכלבים, באתר ביופט
Better Now

Better Now הוא סינגל של הראפר והזמר האמריקאי פוסט מאלון, מתוך אלבום האולפן השני שלו, Beerbongs & Bentleys. הוא נכתב על ידי פוסט מאלון, בילי וולש, לואי בל ופרנק דוקס, והופק על ידי השניים האחרונים גם כן. השיר יצא לאור לרדיו הלהיטים העכשוויים האמריקאי ב-5 ביוני 2018, כסינגל החמישי והאחרון מתוך האלבום. הוא הגיע לעשירייה הפותחת במצעדי המוזיקה בארצות הברית, הממלכה המאוחדת, אוסטרליה, אירלנד וניו זילנד. השיר הועמד לקטגוריית ביצוע סולו הפופ הטוב ביותר בטקס פרסי גראמי ה-61. "Better Now" הגיע היישר אל העשירייה הפותחת במדינות שונות, כשבנורווגיה הגיע למקום הראשון, בארצות הברית הגיע למקום השביעי ובממלכה המאוחדת הגיע למקום השישי, והפך לשיר השלישי של פוסט מאלון בעשירייה הפותחת במדינה האחרונה. הסינגל הפך לשיר החמישי שלו בעשירייה הפותחת באוסטרליה, כשבשיאו הגיע למקום השני. הוא הגיע בשיאו למקום השלישי בארצות הברית (נמנע מלהגיע לצמרת המצעד על ידי "Lucid Dreams" של ג'וס וורלד ו-"Girls Like You" של מארון 5 וקארדי בי) ובקנדה. הווידאו קליפ הרשמי של "Better Now" הוקרן לראשונה ב-5 באוקטובר 2018. מידע על הסינגל "Better Now" באתר מיוזיק בריינז מילות השיר "Better Now" באתר Genius סרטון השיר "Better Now" באתר יוטיוב מידע על הרצועה "Better Now" באתר ספוטיפיי "BMI | Songview Search". repertoire.bmi.com. נבדק ב-2021-02-19. "Pop Music: Top Pop Songs Chart". Billboard. נבדק ב-2018-12-17. "Billboard - Music Charts, News, Photos & Video". Billboard. נבדק ב-2019-04-30. Saponara, Michael (5 באוקטובר 2018). "Go Behind-the-Scenes of Post Malone's Tour Life in New 'Better Now' Video: Watch". Billboard. נבדק ב-7 באוקטובר 2018. {{cite web}}: (עזרה) "Top 40/M Future Releases - Mainstream Hit Songs Being Released and Their Release Dates". All Access. אורכב מ-המקור ב-3 ביוני 2018. נבדק ב-31 במאי 2018. {{cite web}}: (עזרה) "BBC – Radio 1 – Playlist". BBC Radio 1. 1 ביוני 2018. אורכב מ-המקור ב-9 ביוני 2018. נבדק ב-27 ביוני 2018. {{cite web}}: (עזרה) "POST MALONE "Better Now" - (Radio Date: 15/06/2018)". radiodate.it. "Hot/Modern/AC Future Releases". All Access Music Group. אורכב מ-המקור ב-20 ביוני 2018. נבדק ב-26 ביוני 2018. {{cite web}}: (עזרה)
Radioactive (שיר של Imagine Dragons)

"Radioactive" הוא סינגל של להקת הפופ-רוק האמריקאית Imagine Dragons. השיר נכלל במיני אלבום שלהם Continued Silence ואחר כך נכלל גם באלבום הבכורה שלהם Night Visions ‏(2012), כשיר הפותח של האלבום. השיר יצא לאור ב-29 באוקטובר 2012. מוזיקלית, Radioactive הוא שיר רוק אלקטרוני ורוק אלטרנטיבי עם אלמנטים של דאבסטפ. Radioactive היה מועמד לשני פרסי גראמי, בקטגוריות הקלטת השנה וביצוע הרוק הטוב ביותר, וזכו באחרונה. זה היה הפעם הראשונה שהלהקה הייתה מועמדת. רמיקס לשיר בהשתתפות קנדריק לאמאר יצא לאור דרך אינטרסקופ רקורדס. הרמיקס יצא לאור לקנייה ב-ITunes. נכון ליולי 2024, "Radioactive" בילה כ-24 שבועות במקום הראשון במצעד שירי האיירפליי – רוק & אלטרנטיבי של בילבורד ומחזיק את השיא לשיר שבילה הכי הרבה זמן בראש המצעד. רמיקס לשיר בהשתתפות קנדריק לאמאר יצא לאור ב-27 בינואר 2014. הרמיקס, כאשר השאירו כמעט את כל הטרק המקורי מ-Continued Silence, הוקלט על ידי הלהקה ולאמאר לשחרור כסינגל. "Radioactive" בוצע לראשונה על ידי Imagine Dragons ולאמאר בטקס פרסי הגראמי ה-56, אשר התקיים בסטייפלס סנטר, לוס אנג'לס ב-26 בינואר 2014. השיר בוצע כחלק ממאש אפ עם שירו שם לאמאר M.A.A.D City, טרק מאלבום מועמד הגראמי שלו Good Kid, M.A.A.D City. השיר בוצע על ידי הצמד שוב ב-1 בפברואר 2014 כמופע פותח של המערכון סאטרדיי נייט לייב של NBC. "Radioactive" (בהשתתפות קנדריק לאמאר) - 4:43 דן ריינולדס - שירה ויין סרמון - גיטרה בן מקקי - בס דניאל פלצמן - תופים, ויולה אלכסנדר גרנט - כותב, מפיק ג'וש מוסר - כותב טימי 2טון - כותב מני מארוקווין - מיקסינג ג'ו לפורטה - מאסטרינג קנדריק לאמאר - שירה ג'יי ברוז - גיטרה מידע על היצירה "Radioactive" באתר מיוזיק בריינז מידע על הסינגל "Radioactive" באתר מיוזיק בריינז מידע על היצירה "Radioactive" באתר Discogs סרטון השיר "Radioactive" באתר יוטיוב Gary Trust, The Songs With the Most Weeks at No. 1 on Every Billboard Airplay Chart, Billboard, ‏2024-07-12 (באנגלית אמריקאית) Evan Minsker, Watch: Kendrick Lamar Joins Imagine Dragons on "Saturday Night Live", Pitchfork (באנגלית אמריקאית) Radioactive (feat. Kendrick Lamar) - Single by Imagine Dragons (בAustralian English), נבדק ב-2021-04-07 Radioactive (feat. Kendrick Lamar) - Single by Imagine Dragons (בCanadian English), נבדק ב-2021-04-07 „Radioactive (feat. Kendrick Lamar) - Single“ von Imagine Dragons (בגרמנית), נבדק ב-2021-04-07 Radioactive (feat. Kendrick Lamar) - Single by Imagine Dragons (באנגלית בריטית), נבדק ב-2021-04-07 Radioactive (feat. Kendrick Lamar) - Single by Imagine Dragons (באנגלית אמריקאית), נבדק ב-2021-04-07
מנו לנקה

הרב מנו לנקה (בהונגרית: Lenke Manó; טרנבה, 1868 – 1940) היה רב הונגרי, סופר בקהילה היהודית. לאחר שסיים את לימודיו בבית המדרש לרבנים בבודפשט בשנת 1893 נבחר לרב יישוב במוראביה. בשנת 1896 עבר לבנסקה ביסטריצה ומשנת 1905 לרב בלוגוז'. הוא היה חבר במועצת המחוז והנציג היהודי הנבחר הראשון של מחוז זויום. הוא כתב כמה מונוגרפיות. ספר לימוד לקריאת התנ"ך, בנסקה ביסטריצה, 1903 (מהדורה ג' 1924) השפה הפיניקית והזיכרונות (1892); אזור בנסקה ביסטריצה. היסטוריה של 25 שנה של בית הספר היסודי, 1878-1903 . בודפשט, 1903 מאמריו בסקירה היהודית-הונגרית, בספר הזיכרון של בלוך, הם הופיעו ב-Oest. Wochenschrift. הספרות היהודית בטרנסילבניה ספר זיכרון לכבוד ד"ר פרנץ לוי, נשיא התאחדות הרבנים של ארדאל-באנאט, ולכבודם של ד"ר מנו לנקה וד"ר יעקב זינגר, הרבנים הראשיים, בודפשט, 1939 לקסיקון יהודי הונגרי. 1929. Magyar Zsidó Lexikon: Lenke SZEMÉLYNÉV: Lenke Manó, mek.oszk.hu יוז'ף סיניאי: חייהם ויציקותיהם של סופרים הונגרים. Lenke Manó, | Magyar írók élete és munkái – Szinnyei József | Kézikönyvtár, www.arcanum.hu הספרנות של גזה פטריק Találatok (lenke manó) | Kézikönyvtár, www.arcanum.hu https://epa.oszk.hu/00400/00458/00138/szekernyes.html